ਸੈਵਨ ਪਾਉਂਡ
ਸੈਵਨ ਪਾਉਂਡ 2008 ਦੀ ਅਮਰੀਕੀ ਡਰਾਮਾ ਫ਼ਿਲਮ ਹੈ, ਜਿਸਦਾ ਨਿਰਦੇਸ਼ਨ ਗੈਬਰੀਏਲ ਮੁੱਕਿਨੋ ਨੇ ਕੀਤਾ ਹੈ। ਫ਼ਿਲਮ ਵਿੱਚ ਵਿਲ ਸਮਿਥ ਮੁੱਖ ਭੂਮਿਕਾ ਵਿੱਚ ਹੈ ਜੋ ਸੱਤ ਲੋਕਾਂ ਦੀ ਜ਼ਿੰਦਗੀ ਬਦਲਣ ਲਈ ਜੱਦੋ ਜਹਿਦ ਕਰਦਾ ਹੈ। ਰੋਸਾਰੀਓ ਡਾਸਨ, ਵੂਡੀ ਹੈਰਲਸਨ, ਅਤੇ ਬੈਰੀ ਪੇਪਰ ਵੀ ਫ਼ਿਲਮ ਦੇ ਸਿਤਾਰੇ ਹਨ। ਇਹ ਫ਼ਿਲਮ ਕੋਲੰਬੀਆ ਪਿਕਚਰਜ਼ ਦੁਆਰਾ 19 ਦਸੰਬਰ, 2008 ਨੂੰ ਸੰਯੁਕਤ ਰਾਜ ਅਤੇ ਕਨੇਡਾ ਦੇ ਸਿਨੇਮਾਘਰਾਂ ਵਿੱਚ ਰਿਲੀਜ਼ ਕੀਤੀ ਗਈ ਸੀ। ਨਕਾਰਾਤਮਕ ਸਮੀਖਿਆਵਾਂ ਪ੍ਰਾਪਤ ਕਰਨ ਦੇ ਬਾਵਜੂਦ, ਇਹ ਬਾਕਸ-ਆਫਿਸ 'ਤੇ ਹਿੱਟ ਰਹੀ ਅਤੇ ਫ਼ਿਲਮ ਨੇ ਵਿਸ਼ਵ ਭਰ ਵਿਚ 168,168,201 ਡਾਲਰ ਦੀ ਕਮਾਈ ਕੀਤੀ।